89. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 71553 της 13 Αυγ./13 Σεπτ. 1979 (ΦΕΚ Β΄ 788) Περί αυξήσεως οργανικών θέσεων Φυλάκων της Κεντρικής Φυλακής Γυναικών. Έχοντες υπ’ όψει 1.Τας διατάξεις του άρθρ. 6 του Νόμ. 692/1977 «περί ρυθμίσεως θεμάτων προσωπικού Φυλακών Σωφρονιστικών Καταστημάτων και Ιδρυμάτων Αγωγής Ανηλίκων και άλλων τινών διατάξεων». 2.Την υπ' αριθ. 4666/10.8.1979 αναφοράν της Διευθυντού της Κεντρικής Φυλακής Γυναικών και 3.Τας υφισταμένας υπηρεσιακάς ανάγκας της Φυλακής ταύτης, αποφασίζομεν: Αυξάνομεν τας θέσεις Φυλάκων (Γυναικών) της Κεντρικής Φυλακής Γυναικών κατά 10, ήτοι από 50 εις 60 επί ισαρίθμω μειώσει των θέσεων φυλάκων (Ανδρών) του τελούντος εν αναστολή λειτουργίας Αγροτικού Σωφρονιστικού Καταστήματος Ανηλίκων Πτυχίας. 